Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miren Aranoa Astigarraga andreak aurkeztutako gaurkotasun handiko galdera, deituko diren lanpostuen hizkuntza-eskakizunak ezartzeko erabilitako irizpideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Miren Aranoa Astigarraga andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Hezkuntzako kontseilari María Solana andreak Osoko Bilkuran ahoz erantzun dezan:

Foru parlamentari honek hauxe jakin nahi du:

• Zer irizpide baliatu dira deituko diren eta 2015eko Haur Hezkuntzako eta Lehen Hezkuntzako lan-eskaintza publikoari dagozkion lanpostuetako hizkuntza eskakizunak ezartzeko? Kontuan hartu al da Ingelesez Ikasteko Programaren garapenak plantilletan izanen duen lan-inpaktua?

Iruñean, 2018ko urtarrilaren 19an

Foru parlamentaria: Miren Aranoa Astigarraga